CELEX: 32011D0845
Language: da
Date: 2011-12-16 00:00:00
Title: Rådets afgørelse 2011/845/FUSP af 16. december 2011 om EU-medlemsstaternes midlertidige modtagelse af visse palæstinensere

17.12.2011   
            
            
               DA
            
            
               Den Europæiske Unions Tidende
            
            
               L 335/78
            
         RÅDETS AFGØRELSE 2011/845/FUSP
   af 16. december 2011
   om EU-medlemsstaternes midlertidige modtagelse af visse palæstinensere
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29 og artikel 31, stk. 1, og
   ud fra følgende betragtninger:
   
               (1)
            
            
               Den 17. november 2010 vedtog Rådet afgørelse 2010/694/FUSP om EU-medlemsstaternes midlertidige modtagelse af visse palæstinensere (1), hvorved gyldigheden af deres nationale tilladelser til indrejse i og ophold på de medlemsstaters område, der er nævnt i fælles holdning 2002/400/FUSP af 21. maj 2002 om EU-medlemsstaternes midlertidige modtagelse af visse palæstinensere (2), blev forlænget med 12 måneder.
            
         
               (2)
            
            
               Rådet finder det på baggrund af en vurdering af anvendelsen af fælles holdning 2002/400/FUSP rimeligt at forlænge gyldigheden af disse tilladelser med yderligere 12 måneder —
            
         VEDTAGET DENNE AFGØRELSE:
   Artikel 1
   De medlemsstater, der er nævnt i artikel 2 i fælles holdning 2002/400/FUSP, forlænger gyldigheden af de nationale tilladelser til indrejse og ophold, der er givet i medfør af artikel 3 i nævnte fælles holdning med yderligere 12 måneder.
   Artikel 2
   Rådet foretager en evaluering af anvendelsen af fælles holdning 2002/400/FUSP senest 6 måneder efter vedtagelsen af nærværende afgørelse.
   Artikel 3
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 16. december 2011.
      
         
            På Rådets vegne
         
         T. NALEWAJK
         
            Formand
         
      
   
   
      (1)  EUT L 303 af 19.11.2010, s. 13.
   
      (2)  EFT L 138 af 28.5.2002, s. 33.